ฝรั่งทิ้งทั่วเอเชีย
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด
21 ส.ค. 2554

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด
โดย..กระทิง&amp;หญิงฟลอร์
หุ้นไทยอ่วมอรทัย ตัวเลขการเติบโตของเศรษฐกิจดีเกินคาด ปลุกหุ้นไม่ขึ้น แต่โดนหุ้นเอเชียร่วงหนักทับอย่างจัง ดัชนีไหลรูดเกือบหลุด 1,050 จุด (จุดน่าซื้อ) ...ปิดต่ำสุด 1,053.97 จุด ร่วง 18.97 จุด มูลค่าซื้อขาย 27,768 ล้านบาท 
ต่างชาติขายหนัก 2,738 ล้านบาท
อินโดรามาฯ (IVL) ไม่เลิกกลัวเลิกลือถึงแม้ MSCI มีหนังสือยืนยันไม่ถอดจากการคำนวณดัชนี และไม่ได้ลดน้ำหนักการลงทุนในงวดวันที่ 31 พ.ค.นี้ หุ้นยังร่วงต่อ ...เอาเป็นว่าให้ดูที่ผลดำเนินงานแกร่งจริงๆ อยู่ไม่อยู่ MSCI ไม่มีผล หุ้นหลายตัวไม่อยู่ก็ขึ้นได้ 
ไทยพลาสติกและเคมีภัณฑ์ (TPC) ราคาวอลุมกระตุกแรง ปล่อยข่าวเดิมๆ ปูนใหญ่ (SCC) เตรียมตั้งโต๊ะรับซื้อ 40 บาท 
บล.กสิกรไทย ปลื้มสุดๆ กับ 2 นักวิเคราะห์คุณภาพ “สิริณัฏฐา เตชะศิริวรรณ” นักวิเคราะห์กลุ่มแบงก์ และ “สรพงษ์ จักรธีรังกูร”นักวิเคราะห์กลุ่มอสังหาริมทรัพย์ คว้ารางวัล Asia’s Best Analysts ที่จัดโดยหนังสือพิมพ์ The Wall Street Journal เป็น บล.ไทยรายเดียวที่คว้าสุดยอดนักวิเคราะห์หุ้นเอเชียไปครองรวดเดียวถึง 2 กลุ่ม